สวัสดีครับ ผมมีอาการหายใจลำบาก หายใจไม่อิ่ม คอแห้ง ร้อนบริเวณคอ ลมหายใจร้อน ไม่มีน้ำมูก ไม่มีไข้ เหนื่อยง่าย ชาบริเวณหน้าและหัวเล็กน้อย มึนหัว ปวดหัวเล็กน้อย ไม่ทราบว่าเป็นโรคอะไรหรือครับ?
สวัสดีค่ะ อาการหายใจลำบาก คอแห้ง ร้อนที่คอ ดังกล่าวมานั้น อาจจะยังไม่ได้สัมพันธ์หรือจำเพาะเจาะจงกับโรคใดๆชัดเจนโดยจะสงสัยว่าเป็นการติดเชื้อที่ทางเดินหายใจก็เมื่อมีอาการเจ็บคอ ไอ เสมหะ น้ำมูก คัดจมูก มีไข้เกิน 37.5 องศา อาการหายใจลำบากนั้นจะต้องทำให้ออกซิเจนในเลือดต่ำไปด้วย ซึ่งแพทย์จะมีเครื่องวัดออกซิเจนในเลือดเพื่อยืนยันว่าเป็นการหายใจลำบากจริงหรือเปล่าหากไม่สบายใจว่าจะเป็นอะไรหรือไม่ สามารถไปคัดกรอง และวัดไข้ วัดค่าออกซิเจนในเลือดได้เบื้องต้นที่รพ.และให้ประวัติแพทย์ไม่ปิดบัง เบื้องต้นดื่มน้ำมากๆ อยู่ในที่อากาศถ่ายเทดี ไม่ไปในที่ชุมชน